**IZRAELIS**

|  |  |  |  |
| --- | --- | --- | --- |
| Data | Pateikiamos informacijos apibendrinimas | | Informacijos šaltinis |
| **Eksportuotojams aktuali informacija** | | | |
|  | Informacija apie Izraelio parlamento priimtą importo reformą. | | <https://www.chamber.org.il/media/166013/review-of-the-new-import-reform-in-israel-2022.pdf> |
|  | Izraelio prekybos rūmų pasiūlymai importuotojams ir eksportuotojams. | | <https://www.chamber.org.il/37679/40433/> |
|  | Izraelyje vykstančios parodos ir tarptautiniai verslo renginiai. | | <https://10times.com/top100/israel> |
|  | Izraelio mokesčių inspekcijos informacija dėl muitų ir kitų mokesčių prekėms pagal jų kodus. | | https://shaarolami-query.customs.mof.gov.il/CustomspilotWeb/en/CustomsBook/Import/CustomsTaarifEntry |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | | |
|  | Pagrindinės Izraelio gyvybės mokslų institucijos | | <https://www.iati.co.il/iati-members.php> |
| 12-25 | 2023 m. pelningiausia Izraelio įmonė Volstryto akcijų biržoje yra „Teva Pharmaceutical Industries Ltd.“, kurios pelnas per pirmuosius devynis 2023 m. mėnesius siekė 1,76 mlrd. | | https://en.globes.co.il/en/article-teva-ends-2023-as-israeli-co-with-biggest-profit-on-wall-street-1001466015 |
| 12-31 | Izraelio inovacijų agentūra (Israel Innovation Authority) bendradarbiauja su daugybe ministerijų, kad investuotų daugiau nei 100 milijonų šekelių į devynių Izraelio inovacijų centrų kūrimą visoje šalyje. Inovacijų centrai bus įrengti mažiau centralizuotose Izraelio dalyse, iš šiaurės į pietus, siekiant paskatinti verslumą ir aukštųjų technologijų plėtrą tuose regionuose, kurie dažnai nepastebimi. | | https://nocamels.com/2023/12/israel-investing-100m-shekels-in-9-new-innovation-centers/ |
| **Energetika, transportas, aplinka ir klimato kaita, žaliosios technologijos, kibernetinis saugumas** | | | |
| 12-18 | Irano remiamiems Jemeno Houthi kovotojams intensyvinant su Izraeliu susijusių laivų puolimą, didžiausios pasaulyje konteinerių gabenimo įmonės laikinai pristabdė savo laivų siuntimą per Raudonąją jūrą, grasindamos uždaryti pagrindinį Izraelio importo ir eksporto iš Tolimųjų Rytų prekybos kelią. | | https://www.timesofisrael.com/houthi-attacks-on-israel-linked-ships-in-red-sea-to-raise-prices-of-far-east-imports/ |
| 12-21 | Malaizijos vyriausybė nusprendė neleisti Izraelyje įsikūrusiai laivybos bendrovei ZIM įplaukti į Malaizijos uostus. Malaizijos susisiekimo ministerija pranešė, kad nedelsiant imsis veiksmų įvesti nuolatinį draudimą šiai bendrovei. | | https://thediplomat.com/2023/12/malaysia-bars-israeli-cargo-vessels-from-its-ports-over-gaza-conflict/ |
| 12-30 | Izraelio komunalinių paslaugų (elektros) tarnyba paskelbė, kad nuo vasario 1 d. elektros kainos kils 2,6 proc. Komunalinių paslaugų tarnyba teigė, kad kainos vartotojams padidėjo dėl per pastaruosius metus išaugusio vartotojų kainų indekso (VKI), palūkanų normų kilimo, elektros tinklo plėtros, elektros tiekimo patikimumo didinimo, perėjimo prie atsinaujinančių energijos šaltinių ir oro taršos mažinimo. | | https://en.globes.co.il/en/article-electricity-rates-in-israel-to-rise-next-month-1001466683 |
| **Startuoliai, fintech, informacinės ir ryšių technologijos, inžinerija ir kt. technologijos** | | | |
|  | Informacija apie Izraelio startuolių ekosistemą (startuoliai, investuotojai, artimiausi renginiai ir kitos naujienos). | | <https://finder.startupnationcentral.org/> |
| 12-22 | Trilijono dolerių vertės pasaulinė bendrovė „Nvidia“ paskelbė baigusi pirmąjį Izraelio-1 dirbtinio intelekto superkompiuterio etapą. Dabar jį gali naudoti bendrovės tyrimų ir plėtros komandos, taip pat įmonės atrinkti partneriai.  Israel-1 yra vienas greičiausių ir galingiausių dirbtinio intelekto superkompiuterių pasaulyje. Jis buvo baigtas per mažiau nei 20 savaičių, beveik dviem mėnesiais anksčiau nei tikėtasi.  ​ | | https://www.jpost.com/business-and-innovation/tech-and-start-ups/article-779078 |
| 12-28 | Kredito reitingų agentūra S&P Maalot paskelbė kelianti Israel Aerospace Industries (IAI) tarptautinį reitingą iki A-, nes bendrovė toliau stabiliai gerina veiklos rezultatus, o jos užsakymų kiekis pasiekė rekordinį 21 mlrd. JAV dolerių. Israel Aerospace Industries yra didžiausia Izraelio aviacijos ir kosmoso gamintoja, gaminanti aviacijos ir astronautikos sistemas, skirtas kariniams ir civiliniams tikslams. | | https://www.jpost.com/business-and-innovation/banking-and-finance/article-779931 |
| 12-28 | Izraelio gynybos įmonė „Elbit Systems Ltd.“ yra tarp 15 didžiausių karinės įrangos ir sistemų gamintojų pasaulyje, skelbia Financial Times. „Elbit“ pranešė, kad 2023 m. trečiojo ketvirčio pabaigoje (prieš Izraelio ir „Hamas“ karą) užsakymų likutis siekė 16,6 mlrd. JAV dolerių, palyginti su 14,7 mlrd. JAV dolerių 2022 m. atitinkamo ketvirčio pabaigoje. | | <https://en.globes.co.il/en/article-elbit-among-global-defense-giants-seeing-surge-in-orders-1001466365> |
| 12-26 | Nepaisant karo, 2023 metai buvo labai sėkmingi Izraelio bendrovėms, kurios kotiruojamos Niujorke. 2023 m. pabaigoje 10 didžiausių Izraelio įmonių vertė viršijo 130 milijardų JAV dolerių, o tai beveik 30 % (28 mlrd.) daugiau nei jų bendra vertė 2022 m. pabaigoje. Daugumos šių įmonių akcijos šiais metais gali pasigirti dviženkle grąža, o kai kurios iš jų viršijo S&P 500 indeksą. | | https://en.globes.co.il/en/article-top-ten-israeli-cos-on-wall-street-worth-130b-1001466131 |
| 12-25 | Didžiausios Izraelio internetinių investicijų platformos sukurtas fondas, skirtas paremti vietos startuolius per šalies karą su Hamas, paskelbė apie savo pirmąjį investicinį etapą su daugiau nei 13 mln. JAV dolerių kapitalo įsipareigojimų. | | https://nocamels.com/2023/12/fund-to-support-israeli-startups-in-wartime-raises-13-million/ |
| **Turizmo sektoriui aktuali informacija** | | | |
| 12-20 | Dalis skrydžių bendrovių ir toliau laikinai stabdo skrydžius į/iš Izraelio. Luftansa, SWISS ir Austrian oro linijos nuo sausio 8 d. atnaujins apie 20-30% skrydžių, apie planus atnaujinti skrydžius taip pat skelbia LOT, Air France, Blue Bird, Vueling, Transavia, TUS, Bulgaria Air. Turkish Airlines, Wizzrair, Ryanair, EasyJet. Nuo karo pradžios skrydžius vykdė Izraelio oro linijos: ELAL, Arkia, Israir, Sundor, Ethiopian Airlines, Etihad Airways, flyDubai (Emirates), Uzbekistan Airways, Hainan Airlines, Azimuth Airline, Red Wings. | <https://en.globes.co.il/en/article-air-france-and-other-foreign-airlines-to-resume-israel-flights-1001467299>  https://www.jpost.com/israel-news/article-778333 | |
| 12-30 | Turistų, apsilankiusių Izraelyje, skaičius 2023 m. išaugo, palyginti su 2022 m., nors spalį, prasidėjus karui tarp Izraelio ir „Hamas“, turistų srautai sumažėjo ir išliko žemi iki metų pabaigos, pranešė Izraelio turizmo ministerija.  Iš viso 2023 m. į Izraelį atvyko 3 milijonai turistų, o 2022 m. – 2,7 milijono. 2023 m. gruodis buvo blogiausias metų mėnuo – tik 52 800 turistų (iki karo pradžios kas mėnesį Izraelį aplankydavo ~300 000 užsienio turistų). | https://www.usnews.com/news/world/articles/2024-01-04/tourism-in-israel-grew-in-2023-but-slumped-after-start-of-war | |
| 12-25 | MSC Cruises, trečia pagal dydį kruizų kompanija pasaulyje ir didžiausia Europoje, skaičiuoja, kad izraeliečių kruizų užsakymų skaičius išaugo 70%. Šis antplūdis pastebimas ne tik užsakymams gruodžio pabaigai ir sausio mėn., bet ir artėjančių švenčių, tokių kaip Pascha ir vasaros atostogos, metu. | https://www.msn.com/en-xl/lifestyle/other/msc-cruises-reports-70-surge-in-israeli-cruise-bookings/ar-AA1m11ed | |
| **Bendra ekonominė informacija** | | | |
| 12-24 | Vykstant karui tarp Izraelio ir Hamas, ekspertų ir rinkos stebėtojų dėmesį patraukė savotiška finansinė tendencija: šekelio stiprėjimas pagrindinių valiutų atžvilgiu. Nepaisant intensyvios operacijos Gazoje, tipinis šekelio ir dolerio kursas 12-22 netikėtai nukrito 0,47% iki 3,5990 NIS/$ ir pasiekė žemiausią lygį nuo liepos mėn. Ekspertų vertinimu, pagrindinė to priežastis – centrinio banko vykdoma politika ir priemonės krizei valdyti. | | https://www.jpost.com/business-and-innovation/banking-and-finance/article-779400 |
| 12-13 | Paskutinę gruodžio savaitę Izraelio visuomenės kredito kortelių naudojimas sumažėjo 15,8 %, t.y. 1,4 mlrd. NIS mažiau. Išlaidos per devintą karo savaitę (gruodžio 3–9 d.) siekė 7,659 mlrd. NIS, palyginti su vidutinėmis savaitės išlaidomis nuo 2023 m. pradžios – 9,096 mlrd. Be to, kreditinių kortelių išlaidos sumažėjo daugiau nei 2,5 mlrd. NIS, palyginti su 8-ąja karo savaite (lapkričio 26 d. – gruodžio 2 d.), o tai rodo, kad visos Izraelio visuomenės išlaidos sumažėjo 24,8%. | | https://www.jpost.com/business-and-innovation/banking-and-finance/article-777824 |
| 12-25 | Dėl prasidėjusio Hamas-Izraelio karo stipriai kenčia Izraelio statybų sektorius, kuriame jaučiamas itin didelis darbuotojų trūkumas. Pramonė stoja ir dirba tik 30 procentų pajėgumu. Maždaug 50 % statybviečių yra uždarytos ir tai turi įtakos Izraelio ekonomikai ir būsto rinkai. Izraelio finansų ministerija apskaičiavo, kad palestiniečių neatvykimo į darbą ekonominė žala siekia ~3 mlrd. NIS (830 mln. JAV dolerių) per mėnesį. Remiantis Izraelio banko duomenimis, šis trūkumas gali turėti įtakos visai ekonomikai, nes statybos ir nekilnojamojo turto sektoriai bankams ir nebankinėms institucijoms yra skolingi apie 400 mlrd. NIS. | | <https://www.msn.com/en-us/news/world/amid-worker-shortage-due-to-war-israeli-constructors-struggle-to-build/ar-AA1mbmJx> |
| 12-31 | Izraelis planuoja pritraukti apie 70 000 užsienio darbuotojų iš Kinijos, Indijos, Moldovos ir kitų šalių, kad padidintų savo statybų sektoriaus pajėgumus, kurie buvo iš esmės įšaldyti nuo spalio 7 d. „Hamas“ išpuolio.  Statybos ir būsto ministerijos generalinis direktorius Yehuda Morgensternas teigė, kad planą padidinti užsienio statybininkų kvotą iki nuo 50 000 iki 70 000 vyriausybė patvirtins artimiausiomis dienomis. | | https://www.msn.com/en-ca/news/world/israel-plans-to-bring-in-more-foreign-workers-for-construction-sector-report/ar-AA1miFPJ |
| 12-25 | Izraelio maisto pramonės asociacija (FIAI) perspėjo, kad dėl tebesitęsiančio konflikto tarp Izraelio ir „Hamas“ Gazos ruože bei dėl didėjančių Husių sukilėlių keliamų grėsmių, maisto sektoriui gresia pavojus, jei Izraelio vyriausybė nesiims skubių veiksmų. FIAI ir Izraelio gamintojų asociacija primygtinai ragina vyriausybę parengti strategiją, pagal kurią būtų nustatyti tikslai padedantys užtikrinti, kad vietinės įmonės pagamintų ne mažiau kaip 75% šaliai reikalingo maisto ir taip būtų išvengta maisto krizės. FIAI nurodė, kad maždaug 90 % Izraelio maisto gamybos įrenginių yra konflikto zonose šiaurėje ir pietuose - nepaisant įtampos, įmonės ir toliau veikia, nors yra nuolat atakuojamos iš Gazos ar Libano, o dėl saugumo situacijos jų darbuotojai yra evakuoti į saugias vietoves. | |  |
| **Strategijos ir naudingi dokumentai** | | | |
|  | Izraelio gyvybės mokslų industrijos 2022 m. ataskaita | | [IATI-Life-Sciences-Industry-21-11.pdf](https://iati.co.il/files/files/IATI-Life-Sciences-Industry-21-11.pdf) |
|  | Izraelio gyvybės mokslų sektoriaus I pusmečio. ataskaita | | <https://www.iati.co.il/files/files/Compressed%20IATI%20H1%20Update%20Israels%20Life%20Science%20Industry%20Report.pdf> |
|  | Izraelio dirbtinio intelekto ir nacionalinio saugumo strategija | | <https://www.inss.org.il/publication/artificial-intelligence-and-national-security-in-israel/> |
|  | Izraelio 2023 m. aukštųjų technologijų apžvalga | | https://innovationisrael.org.il/en/report/2023-annual-report-state-high-tech |
|  | Izraelio dalyvavimas Europos Horizonto programoje | | <https://research-and-innovation.ec.europa.eu/strategy/strategy-2020-2024/europe-world/international-cooperation/association-horizon-europe/israel_en> |
|  | Izraelio technologijų sektoriaus darbo jėgos analizė | | <https://innovationisrael.org.il/en/report/how-many-israelis-really-work-in-high-tech/> |
|  | | | |
| *Parengė Donata Mauricaitė, LR komercijos atašė Izraelio valstybėje el. paštas* [*Donata.Mauricaite@urm.lt*](mailto:Donata.Mauricaite@urm.lt) | | | |